Spania intră în hora vaccinului anti-COVID. A început testarea pe oameni.
Spitale din Madrid și Santander administrează doze de vaccin Janssen. 150 de voluntari participă la faza a doua a testării vaccinului. Această fază de testare va dura între 12 și 14 luni.
Spania intră și ea în hora vaccinului anti-COVID. A început testarea pe oameni a unui vaccin făcut de compania Ianssen, din cadrul Johnson and Johnson.Testele se fac la spitale din Madrid și San-tan-der. Scopul este să afle care e doza necesară pentru ca vaccinul să fie util.Francisco Abad – şeful Serviciului de Farmacologie Clinică Spitalul La Princesa Madrid: "Vor fi incluşi 75 de voluntari în centrul nostru, dintre care 25 sunt cu vârste peste 65 de ani. Sunt un grup cu risc special, pentru că oferă o reacţie imunologică puternică. Şi restul sunt 50 de voluntari de la 18 la 55 de ani.“Dolores Ochoa – cercetător principal la Spitalul La Princesa Madrid: "Stau o oră cu noi, ca să fim siguri că nu există reacţii după injectarea vaccinului şi, după o oră, se duc acasă. Nu mai trebuie să vină la centru decât peste o săptămână.“Voluntarii vor fi separaţi în 10 grupuri. Unii vor primi doze mici, alții mijlocii, alții mari, iar alții vor fi injectați cu un placebo.Testele făcute până acum pe primate arată că vaccinul protejează plămânii împotriva virusului.